หุ้นโซลปิดเกือบทรงตัว เหตุนลท.ไม่มั่นใจนโยบาย “ทรัมป์”
หุ้นโซลปิดเกือบทรงตัว เหตุนลท.ไม่มั่นใจนโยบาย "ทรัมป์"
23 ม.ค. 2560

ดัชนีคอมโพสิตตลาดหุ้นเกาหลีใต้ปรับตัวเพิ่มขึ้นเล็กน้อยวันนี้ โดยแทบจะทรงตัวจากการซื้อขายครั้งก่อนหน้า เนื่องจากนักลงทุนชะลอการลงทุนหลังเกิดความไม่แน่นอนทั้งในและต่างประเทศ หลังนายโดนัลด์ ทรัมป์ ประธานาธิบดีคนใหม่ของสหรัฐ ไม่ได้เปิดเผยรายละเอียดเกี่ยวกับนโยบายต่างๆระหว่างการกล่าวสุนทรพจน์ในพิธีสาบานตนเมื่อวันศุกร์ที่ผ่านมา
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 0.38 จุด หรือ +0.02% ปิดที่ 2,065.99 จุด โดยมีปริมาณการซื้อขาย 439.85 ล้านหุ้น มูลค่า 3.66 ล้านล้านวอน (3.14 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 565 ต่อ 248